《桐梓驿书壁》
明代·江源

驿馆荒凉绿树殷，驿门长掩雨苔班。时时野鸟撩人乐，日日溪云伴吏闲。

一夜思家添白发，十年縻禄负青山。明朝又说经松坎，曲径长坡在在攀。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。